|  |
| --- |
|  |

REPUBLIKA SLOVENIJA

**Ministrstvo za javno upravo**

Tržaška cesta 21, 1000 Ljubljana T: 01 478 16 50

 F: 01 478 16 50

 E: gp.mju@gov.si

 www.mju.gov.si

**21. 4. 2020**

**Izplačilo plače in nadomestila plače v primeru odsotnosti javnih uslužbencev zaradi koronavirusa SARS-CoV-2 ob upoštevanju Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP)**

**Verzija 1.0.**

**Vsebina:**

[**1. Uvod 2**](#_Toc38007240)

[**2. Pojasnila posameznih možnih primerov v času epidemije 2**](#_Toc38007241)

[a) Delo na domu 2](#_Toc38007242)

[b) Izolacija 2](#_Toc38007243)

[c) Drugi primeri bolezni, ko ne gre za izolacijo 3](#_Toc38007244)

[d) Okužba na delovnem mestu - poškodba pri delu 3](#_Toc38007245)

[e) Čakanje na delo 3](#_Toc38007246)

[f) Karantena 3](#_Toc38007247)

[g) Odsotnost zaradi višje sile 4](#_Toc38007248)

[h) Obračun praznika v času čakanja na delo, odrejene karantene oziroma odsotnosti zaradi višje sile 4](#_Toc38007249)

[i) Odsotnost zdrave osebe, ki ji ni odrejena karantena in ne more opravljati dela na domu (preventivna izolacija) 5](#_Toc38007250)

[j) Odsotnost z dela z nadomestilom plače (izredni dopust) 5](#_Toc38007251)

[k) Obračun nadomestila plače pri prejemnikih minimalne plače 5](#_Toc38007252)

[**3.** **Koristne informacije drugih organov in institucij** **5**](#_Toc38007253)

1. **Uvod**

Dne 10.4.2020 je bil v Uradnem listu RS, št. 49/20 objavljen Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (v nadaljevanju: ZIUZEOP), ki je začel veljati naslednji dan po objavi, torej 11.4.2020.

Ker je ZIUZEOP v 70. členu drugače uredil nadomestila plače v času epidemije, prav tako pa smo na ministrstvu prejeli številna vprašanja v tej zvezi, smo pripravili priročnik glede izplačila plače oziroma nadomestil plače v času epidemije in uporabe ustreznih šifer po Uredbi o enotni metodologiji in obrazcih za obračun in izplačilo plač v javnem sektorju[[1]](#footnote-1) (v nadaljevanju: Uredba).

Na Ministrstvu za javno upravo smo pred uveljavitvijo ZIUZEOP pripravili pojasnilo z naslovom: Izplačilo plače in nadomestila plače v primeru odsotnosti javnih uslužbencev zaradi koronavirusa SARS-CoV-2, št. 1002-253/2020/1 z dne 27.3.2020, po uveljavitvi ZIUZEOP pa smo ga dopolnili s pojasnilom št. 1002-253/2020/7 z dne 21.4.2020 <https://www.gov.si/assets/ministrstva/MJU/Placni-sistem/Obracun-plac/Nadomestilo/Izplacilo-place-in-nadomestila-place-zaradi-koronavirusa-dopolnitev-pojasnila-z-dne-27.3.2020-21.4.2020-002.docx>.

Objavljeno je bilo tudi pojasnilo št. 0100-222/2020/1 z dne 15.4.2020 z naslovom: Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP) – pojasnila (<https://www.gov.si/assets/ministrstva/MJU/Placni-sistem/Aktualno/ZIUZEOP-15042020.docx>).

V predmetnem priporočniku so vsebine navedenih pojasnil glede izplačila plače oziroma nadomestil plače v času epidemije zbrane na uporabniku prijazen način, upoštevaje veljavne določbe ZIUZEOP v tej zvezi.

Na tem mestu želimo še opozoriti, da so že v pripravi tudi nekatere spremembe in dopolnitve ZIUZEOP. Ko bodo uveljavljene, bomo priročnik ustrezno dopolnili.

1. **Pojasnila posameznih možnih primerov v času epidemije**
2. **Delo na domu**

V primeru, ko javni uslužbenec **dela na domu**, mu mora delodajalec **izplačati plačo**.

Javnemu uslužbencu, ki dela na domu, pripada tudi regres za prehrano. Ne pripada pa mu povračilo stroškov prevoza na delo in z dela, saj mu le-ti v primeru dela na domu ne nastanejo.

1. **Izolacija**

V primeru **izolacije**, ki jo javnemu uslužbencu, ki zboli, odredi zdravnik, ima javni uslužbenec pravico do začasne zadržanosti od dela in nadomestila plače med začasno zadržanostjo od dela v breme Zavoda za zdravstveno zavarovanje Slovenije (ZZZS), in sicer za prvih 90 dni v višini 90% od osnove (prvi odstavek 29. člena in četrti odstavek 31. člena Zakona o zdravstvenem varstvu in zdravstvenem zavarovanju[[2]](#footnote-2) (v nadaljevanju: ZZVZZ). **V tem primeru se pri izplačilu nadomestila plače uporabi šifra H012.**

V primerih izolacije nad 90 dni, ko znaša nadomestilo plače med začasno zadržanostjo od dela v breme ZZZS 100% osnove (prvi odstavek 29. člena in tretji odstavek 31. člena ZZVZZ), **pa se uporabi šifra H013.**

1. **Drugi primeri bolezni, ko ne gre za izolacijo**

V ostalih primerih bolezni, ko ne gre za izolacijo, imajo javni uslužbenci pravico do nadomestila plače med začasno zadržanostjo od dela zaradi zdravstvenih razlogov v breme delodajalca ali Zavoda za zdravstveno zavarovanje Slovenije po splošnih pravilih.

1. **Okužba na delovnem mestu - poškodba pri delu**

Skladno s pojasnili Zavoda za zdravstveno zavarovanje Slovenije (ZZZS) je v primeru, ko zavarovanec zboli za COVID-19 zaradi okužbe z novim koronavirusom COVID-19 na delovnem mestu, upravičen do nadomestila v višini 100% od osnove, saj se okužba na delovnem mestu obravnava kot poškodba pri delu (npr. okužba zdravstvenega delavca, ki je opravljal svoje delo na oddelku, kjer se zdravijo pacienti s COVID-19, ali policista, ki je opravljal svoje delo na mejni kontroli in se je tam okužil).

Podrobnejša pojasnila v tej zvezi so objavljena na spletni strani ZZZS na naslednji povezavi:

<https://www.zzzs.si/zzzs/internet/zzzs.nsf/o/55F91A45343677D6C125852D00303245>

1. **Čakanje na delo**

Skladno s tretjim odstavkom 70. člena ZIUZEOP je lahko javni uslužbenec zaradi epidemije, ko ni možno opravljati dela, najdlje do 31. maja 2020, pisno napoten na čakanje na delo s pravico do nadomestila plače v višini, kot je določena z zakonom, ki ureja delovna razmerja, za primer začasne nezmožnosti zagotavljanja dela iz poslovnega razloga. Predstojnik v pisni napotitvi določi čas čakanja na delo, možnosti in način poziva javnemu uslužbencu, da se predčasno vrne na delo, ter višino nadomestila plače. Zoper pisno napotitev na čakanje na delo ni pritožbe.

V vsakem primeru, ko zaradi epidemije dela ni bilo oziroma ga ne bo možno opravljati in je oziroma bo delodajalec napotil javnega uslužbenca na čakanje na delo, bo imel javni uslužbenec pravico do nadomestila plače v višini, kot je določena z zakonom, ki ureja delovna razmerja, za primer začasne nezmožnosti zagotavljanja dela iz poslovnega razloga. Zakon o delovnih razmerjih[[3]](#footnote-3) (v nadaljevanju: ZDR-1) za primer začasne nezmožnosti zagotavljanja dela iz poslovnega razloga določa pravico do nadomestila plače v višini 80% osnove (138. člen ZDR-1). Osnova je določena v sedmem odstavku 137. člena ZDR-1, skladno s katerim pripada delavcu nadomestilo plače v višini povprečne mesečne plače za polni delovni čas iz zadnjih treh mesecev oziroma iz obdobja dela v zadnjih treh mesecih pred začetkom odsotnosti. Če delavec v obdobju zaposlitve v zadnjih treh mesecih ni delal in je za ves čas prejemal nadomestilo plače, je osnova za nadomestilo enaka osnovi za nadomestilo plače v zadnjih treh mesecih pred začetkom odsotnosti. Če delavec v celotnem obdobju zadnjih treh mesecev ni prejel niti ene mesečne plače, mu pripada nadomestilo plače v višini osnovne plače, določene v pogodbi o zaposlitvi. Višina nadomestila plače ne sme presegati višine plače, ki bi jo delavec prejel, če bi delal. **Pri izplačilu nadomestila plače se uporabi šifra G088.**

Na tem mestu opozarjamo, da je ZIUZEOP določil nov razlog za napotitev na čakanje na delo, to je epidemija in je za ta namen tudi določil osnovo in višino nadomestila. Zato v teh primerih ni možno uporabljati določb kolektivnih pogodb dejavnosti in poklicev v delu, v katerem določajo nadomestila plače za čas čakanja na delo.

Skladno z 20. členom ZIUZEOP ukrepi iz III. dela zakona ter iz aktov, sprejetih na njegovi podlagi, veljajo **od 13. marca 2020 do 31. maja 2020**, če ta zakon ne določa drugače. Če do 15. maja 2020 epidemija ni preklicana, se roki izteka ukrepov, ki so določeni na 31. maj 2020, podaljšajo za 30 dni.

Tudi določba 70. člena ZIUZEOP **velja za obdobje od 13. marca do 31. maja 2020**. Proračunski uporabniki, ki so za mesec marec obračunali nadomestilo plače za čas čakanja na delo v skladu s prejšnjo ureditvijo, **morajo ustrezno poračunati nadomestila plače.**

1. **Karantena**

Skladno s prvim odstavkom 70. člena ZIUZEOP imata javni uslužbenec in funkcionar, ki zaradi odrejene karantene ne moreta opravljati dela v skladu s sklenjeno pogodbo o zaposlitvi ali izvrševati funkcije, delodajalec pa jima ne more organizirati dela na domu, pravico do nadomestila plače v višini, kot je določena z zakonom, ki ureja delovna razmerja, za primer začasne nezmožnosti zagotavljanja dela iz poslovnega razloga.

Nadomestilo plače v skladu s prvim odstavkom 70. člena ZIUZEOP pripada javnemu uslužbencu oziroma funkcionarju v primeru odrejene karantene, ki jo v skladu z 19. členom Zakona o nalezljivih boleznih[[4]](#footnote-4) z odločbo zdravi osebi odredi minister za zdravje.

Torej se tudi v primeru odrejene karantene za izračun nadomestila plače uporabita enaka višina in osnova kot pri čakanju na delo.

**Pri izplačilu nadomestila plače zaradi odrejene karantene se uporabi šifra G083 iz Uredbe, pri kateri se pri izračunu nadomestila upoštevata nova osnova in višina nadomestila.**

Tudi določba glede nadomestila plače v primeru odrejene karantene **velja za obdobje od 13. marca do 31. maja 2020**. Proračunski uporabniki, ki so za mesec marec obračunali nadomestilo plače v skladu s prejšnjo ureditvijo, **morajo ustrezno poračunati nadomestila plače.**

1. **Odsotnost zaradi višje sile**

Skladno z drugim odstavkom 70. člena ZIUZEOP imata javni uslužbenec in funkcionar v času, ko zaradi višje sile ne opravljata dela oziroma izvršujeta funkcije, pravico do nadomestila plače v višini, kot je določena z zakonom, ki ureja delovna razmerja, za primer začasne nezmožnosti zagotavljanja dela iz poslovnega razloga.

Torej se tudi primerih odsotnosti zaradi višje sile za izračun nadomestila plače uporabita enaka višina in osnova kot pri čakanju na delo.

Kot višja sila v času epidemije se tako lahko opredeli odsotnost staršev, ki zaradi varstva otrok ostanejo doma ter odsotnosti z dela zaradi nemožnosti prihoda na delo zaradi ustavitve javnega prevoza ali zaprtja mej s sosednjimi državami. Več o tem v pojasnilu MDDSZ: <https://www.gov.si/novice/2020-04-16-pravice-in-obveznosti-iz-delovnega-razmerja-v-posebnih-okoliscinah-posodobljena-informacija-16-4-2020/>

O odsotnosti zaradi višje sile odloči delodajalec z ustreznim aktom na podlagi vloge javnega uslužbenca.

**Pri izplačilu nadomestila plače v primeru odsotnosti zaradi višje sile se uporabi šifra G083 iz Uredbe, pri kateri se pri izračunu nadomestila upoštevata nova osnova in višina nadomestila.**

Tudi določba glede nadomestila plače v primeru višje sile **velja za obdobje od 13. marca do 31. maja 2020**. Proračunski uporabniki, ki so za mesec marec obračunali nadomestilo plače v skladu s prejšnjo ureditvijo, **morajo ustrezno poračunati nadomestila plače.**

1. **Obračun praznika v času čakanja na delo, odrejene karantene oziroma odsotnosti zaradi višje sile**

ZIUZEOP ne ureja vprašanja, kako upoštevati praznike pri obračunu nadomestila plače, menimo pa, da je treba tudi za praznik javnemu uslužbencu obračunati nadomestilo plače, ki mu pripada tudi sicer, se pravi, če prejema nadomestilo zaradi čakanja na delo, odrejene karantene oziroma odsotnosti zaradi višje sile, potem mu to nadomestilo (v višini 80% osnove) pripada tudi na praznik. Ne vidimo utemeljenega razloga, da bi na dan praznika javni uslužbenec prejel drugačno višino nadomestilo.

Enako pravilo glede obračuna nadomestila za praznik velja tudi v primeru, ko je javni uslužbenec odsoten zaradi bolezni, kar izhaja iz 29. člena ZZVZZ, ki določa, da zavarovancu pripada nadomestilo za delovne dneve oziroma delovne ure, ko je zadržan od dela, kot tudi za praznične in druge dela proste dni, določene z zakonom. Tudi v tem primeru javni uslužbenec prejme nadomestilo plače zaradi bolezni in ne nadomestilo plače za praznik.

1. **Odsotnost zdrave osebe, ki ji ni odrejena karantena in ne more opravljati dela na domu (preventivna izolacija)**

Če delodajalec javnemu uslužbencu, ki je sicer zdrav in mu ni odrejena karantena z odločbo ministra za zdravje ter ne more opravljati svojega dela na domu, odredi odsotnost z dela, je javni uslužbenec upravičen do nadomestila v breme delodajalca v polni višini plače.

**V teh primerih se uporabi šifra G080.**

1. **Odsotnost z dela z nadomestilom plače (izredni dopust)**

V primerih, ko predpisi oziroma kolektivne pogodbe dejavnosti in poklicev, omogočajo javnemu uslužbencu odsotnost z dela s pravico do nadomestila plače zaradi naravnih nesreč (npr. 50. člen Kolektivne pogodbe za dejavnost vzgoje in izobraževanja v RS, 40. člen Kolektivne pogodbe za kulturne dejavnosti v RS, 38. člen Kolektivne pogodbe za dejavnost zdravstva in socialnega varstva Slovenije) **se pri izplačilu nadomestila plače uporabi šifra** **B030** **(izredni dopust).**

1. **Obračun nadomestila plače pri prejemnikih minimalne plače**

Za javni sektor se **glede osnove in višine nadomestila plače v primeru višje sile in čakanja na delo uporabljajo določbe 70. člena ZIUZEOP** in ne določbe, ki določajo višino nadomestila plače v podpoglavju 1.1. ZIUZEOP z naslovom Povračilo nadomestila plače delavcem na začasnem čakanju na delo in zaradi odsotnosti iz razloga višje sile ter oprostitev plačila prispevkov. Navedeno pomeni, da določba 26. člena ZIUZEOP, ki določa, da nadomestilo plače ne sme biti nižje od minimalne plače, **za javni sektor** **ne velja**. Je pa pri obračunu nadomestila plače pri prejemnikih minimalne plače treba upoštevati določbo četrtega odstavka 19. a člena Uredbe, ki določa, da se za mesec izračuna plače, za katerega velja, da je osnovna plača javnega uslužbenca nižja od zneska minimalne plače, za izračun nadomestila plače upošteva znesek minimalne plače, dodatkov in delovne uspešnosti.

1. **Povračilo nadomestila plače v javnem sektorju**

ZIUZEOP v 22. členu določa upravičene delodajalce, ki lahko uveljavljajo povračilo nadomestila plače in pri tem že v prvem odstavku določa, da lahko pravico do povračila nadomestila plače delavcem na začasnem čakanju na delo in zaradi odsotnosti iz razloga višje sile uveljavlja vsak delodajalec v Republiki Sloveniji, razen:

* neposredni ali posredni uporabnik proračuna Republike Slovenije oziroma proračuna občine, katerega delež prihodkov iz javnih virov je bil v letu 2019 višji od 70 odstotkov,
* delodajalec, ki opravlja finančno ali zavarovalniško dejavnost, ki spada v skupino K po standardni klasifikaciji dejavnosti.

Upoštevaje navedeno torej neposredni ali posredni uporabniki državnega oziroma občinskih proračunov ne morejo uveljavljati povračila sredstev za nadomestila, če je bil njihov delež sredstev iz javnih virov v letu 2019 višji od 70 odstotkov.

Delodajalec, ki je neposredni ali posredni proračunski uporabnik in katerega delež prihodkov iz javnih virov je bil v letu 2019 nižji od 70 odstotkov, je upravičen do povračila nadomestila plače v deležu, ki je enak deležu njegovih prihodkov iz nejavnih virov.

1. **Koristne informacije drugih organov in institucij**

**a) Ministrstvo za delo, družino, socialne zadeve in enake možnosti:**

MDDSZEMjedne 16.4.2020 objavilo ažuriran in dopolnjen dokument s ključnimi informacijami in odgovori na pogosta vprašanja glede uveljavljanja pravic in obveznosti iz delovnega razmerja v času posebnih okoliščin zaradi zmanjšanja širjenja koronavirusa SARS-CoV-2. Dokument je dopolnjen tudi z ukrepi na podlagi Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo: <https://www.gov.si/novice/2020-04-16-pravice-in-obveznosti-iz-delovnega-razmerja-v-posebnih-okoliscinah-posodobljena-informacija-16-4-2020/> .

**b) Zavod Republike Slovenije za zaposlovanje:**

<https://www.ess.gov.si/delodajalci/financne_spodbude/ugodnosti_pri_zaposlovanju/intukrep-povracilo-nadomestila-place>

**c) Zavod za zdravstveno zavarovanje Slovenije:**

<https://www.zzzs.si/zzzs/internet/zzzs.nsf/o/55F91A45343677D6C125852D00303245>

1. Uradni list RS, št. [14/09](http://www.uradni-list.si/1/objava.jsp?sop=2009-01-0487), [23/09](http://www.uradni-list.si/1/objava.jsp?sop=2009-01-0979), [48/09](http://www.uradni-list.si/1/objava.jsp?sop=2009-01-2423), [113/09](http://www.uradni-list.si/1/objava.jsp?sop=2009-01-5149), [25/10](http://www.uradni-list.si/1/objava.jsp?sop=2010-01-1096), [67/10](http://www.uradni-list.si/1/objava.jsp?sop=2010-01-3703), [105/10](http://www.uradni-list.si/1/objava.jsp?sop=2010-01-5472), [45/12](http://www.uradni-list.si/1/objava.jsp?sop=2012-01-1922), [24/13](http://www.uradni-list.si/1/objava.jsp?sop=2013-01-0868), [51/13](http://www.uradni-list.si/1/objava.jsp?sop=2013-01-1975), [12/14](http://www.uradni-list.si/1/objava.jsp?sop=2014-01-0354), [24/14](http://www.uradni-list.si/1/objava.jsp?sop=2014-01-0957), [52/14](http://www.uradni-list.si/1/objava.jsp?sop=2014-01-2339), [59/14](http://www.uradni-list.si/1/objava.jsp?sop=2014-01-2608), [24/15](http://www.uradni-list.si/1/objava.jsp?sop=2015-01-1063), [3/16](http://www.uradni-list.si/1/objava.jsp?sop=2016-01-0139), [70/16](http://www.uradni-list.si/1/objava.jsp?sop=2016-01-2985), [14/17](http://www.uradni-list.si/1/objava.jsp?sop=2017-01-0674), [68/17](http://www.uradni-list.si/1/objava.jsp?sop=2017-01-3257), [6/19](http://www.uradni-list.si/1/objava.jsp?sop=2019-01-0175), [51/19](http://www.uradni-list.si/1/objava.jsp?sop=2019-01-2401), [59/19](http://www.uradni-list.si/1/objava.jsp?sop=2019-01-2670) in [78/19](http://www.uradni-list.si/1/objava.jsp?sop=2019-01-3498) [↑](#footnote-ref-1)
2. Uradni list RS, št. [72/06](http://www.uradni-list.si/1/objava.jsp?sop=2006-01-3075) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4833) – ZUTPG, [91/07](http://www.uradni-list.si/1/objava.jsp?sop=2007-01-4489), [76/08](http://www.uradni-list.si/1/objava.jsp?sop=2008-01-3348), [62/10](http://www.uradni-list.si/1/objava.jsp?sop=2010-01-3387) – ZUPJS, [87/11](http://www.uradni-list.si/1/objava.jsp?sop=2011-01-3723), [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785) – ZUTD-A, [91/13](http://www.uradni-list.si/1/objava.jsp?sop=2013-01-3306), [99/13](http://www.uradni-list.si/1/objava.jsp?sop=2013-01-3548) – ZUPJS-C, [99/13](http://www.uradni-list.si/1/objava.jsp?sop=2013-01-3549) – ZSVarPre-C, [111/13](http://www.uradni-list.si/1/objava.jsp?sop=2013-01-4125) – ZMEPIZ-1, [95/14](http://www.uradni-list.si/1/objava.jsp?sop=2014-01-3951) – ZUJF-C, [47/15](http://www.uradni-list.si/1/objava.jsp?sop=2015-01-1930) – ZZSDT, [61/17](http://www.uradni-list.si/1/objava.jsp?sop=2017-01-2917) – ZUPŠ, [64/17](http://www.uradni-list.si/1/objava.jsp?sop=2017-01-3026) – ZZDej-K in [36/19](http://www.uradni-list.si/1/objava.jsp?sop=2019-01-1624) [↑](#footnote-ref-2)
3. Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722) [↑](#footnote-ref-3)
4. Uradni list RS, št. [33/06](http://www.uradni-list.si/1/objava.jsp?sop=2006-01-1348) – uradno prečiščeno besedilo in [49/20](http://www.uradni-list.si/1/objava.jsp?sop=2020-01-0766) – ZIUZEOP [↑](#footnote-ref-4)